Ved militær inundasjon velges vannets nivå slik at området hverken kan traverseres til fots, med kjøretøyer eller fartøyer. Det er både en offensiv og en defensiv taktikk. Offensivt brukes det for å drive en fiende ut av et område, slik som man for eksempel gjorde i Zeeland under befrielsen av Nederland under den annen verdenskrig. Defensivt settes et område under vann for å forhindre fiendtlige styrkers fremrykning.